《送周元通昆仲官蜀》
宋代·贺铸

周郎弟兄皆可人，外朗内润连城珍。
樽酒逢迎记梁宋，联骖行迈度咸秦。
宝鸡道上冰雪晚，金雁江边梅柳春。
公暇乐游须念我，青衫白发倦京尘。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。